《病起二首 其一》
清代·徐文泂

中年岁月易蹉跎，况被沈疴更折磨。回首榴花红一色，光阴强半病中过。

作者简介：字挹泉，同治戊辰进士，翰林院编修，补河南道监察御史。邑志传行谊。五峰志略传：御家贫力学、性和而介，遇义敢为。官御史时，不喜毛举细故，惟力陈国家大计，极諌与俄国议和，并论枢臣与疆吏之不振拔者。拜官未两月而疾作，竟卒。居乡时，邑中义举如宾，兴积縠、义塾、试馆诸事皆为力。始在都则与先达立会馆，以联桑梓，仿设广仁堂，以恤寡孤。尤喜奖拔后进。惜未五十而殁。